El títol 1 de la Llei orgànica 6/2006, de 19 de juliol, de reforma de l'Estatut d'autonomia de Catalunya, recull expressament a l'article 16 el dret de totes les persones a rebre ajuts públics per atendre les càrregues familiars d'acord amb els requisits que s'estableixin, alhora que preveu com a principi rector a l'article 40 el mandat als poders públics de promoure mesures econòmiques i normatives de suport a les famílies.
Així mateix, l'Estatut determina a l'article 166.4 la competència exclusiva de la Generalitat en matèria de promoció de les famílies i de la infància.
El Departament de Benestar Social i Família, mitjançant el Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, exerceix les atribucions en l'àmbit de les famílies, tasca que duu a terme a través de la Secretaria de Família, d'acord amb el Decret 332/2011, de 3 de maig, de reestructuració del Departament de Benestar Social i Família.
La Llei 18/2003, de 4 de juliol, de suport a les famílies, regula els ajuts econòmics destinats a donar suport a les famílies per millorar el benestar, la qualitat de vida i la protecció dels seus membres.
Igualment, entre les seves disposicions, l'article 3 estableix que les disposicions d'aquesta Llei també són aplicables a l'acolliment i a les altres situacions jurídiques a les quals les lleis atribueixin o reconeguin els mateixos efectes jurídics que a la família, i la disposició addicional 3 preveu que en el desplegament reglamentari es tingui en compte la problemàtica específica de les famílies monoparentals i la de les famílies nombroses.
Finalment, la disposició addicional 4, relativa a la perspectiva de gènere, s'ha d'introduir en el desplegament reglamentari de la Llei.
La protecció econòmica familiar es configura com un element per fer front a les noves necessitats que comporta l'arribada d'un fill o filla per a la família, com també per ajudar a conciliar la vida familiar i laboral.
Per aquest motiu, i tenint en compte la situació socioeconòmica actual de Catalunya, l'ajut que regula aquesta Ordre té l'objectiu d'afavorir les famílies amb més dificultats econòmiques per tal de prevenir possibles situacions de vulnerabilitat.
Atès el que s'ha exposat anteriorment, i d'acord amb l'àmbit objectiu d'aplicació del règim jurídic de les subvencions, són aplicables a aquests ajuts el Decret legislatiu 3/2002, de 24 de desembre, pel qual s'aprova el Text refós de la Llei de finances públiques, i la Llei 38/2003, de 17 de novembre, general de subvencions.
En ús de les facultats que m'atorga la Llei 13/2008, del 5 de novembre, de la presidència de la Generalitat i del Govern,
L'objecte d'aquesta Ordre és aprovar les bases per a la concessió de l'ajut econòmic sotmès al nivell d'ingressos de la unitat familiar, per a famílies en què hagi tingut lloc un naixement, adopció, tutela o acolliment, i obrir la convocatòria per als períodes compresos entre l'1 de setembre de 2014 i el 31 de desembre de 2014 (ambdues dates incloses) i de l'1 de gener de 2015 fins al 30 de juny de 2015 (ambdues dates incloses).
2.1 La partida del pressupost de la Generalitat de Catalunya per al 2015 amb càrrec a la qual s'imputen els ajuts per a les famílies és la BE05 D/480000100/313.
2.2 La quantia inicial disponible és de 5.000.000 d'euros.
Aquesta dotació es pot ampliar en un 30% en funció de les disponibilitats pressupostàries.
Terminis i presentació de sol·licituds
El termini de presentació de sol·licituds és de 30 dies naturals comptats des de la data de naixement, adopció, tutela o acolliment dels infants pels quals se sol·licita l'ajut econòmic.
Excepcionalment, per a les famílies amb infants nascuts, adoptats, tutelats o acollits entre l'1 de setembre de 2014 i la data de publicació d'aquesta Ordre en el DOGC, el termini de presentació de sol·licituds finalitza als 30 dies naturals comptats des de l'endemà de la publicació.
Competència i termini màxim per resoldre
4.1 La tramitació de les sol·licituds correspon al Servei de Prestacions Econòmiques i Subvencions de la Secretaria de Família i la resolució, a la persona titular de la Subdirecció General de la Secretaria de Família.
4.2 El termini màxim per emetre i notificar la resolució a través de correu certificat és de quatre mesos a comptar de l'endemà de la data de presentació de les sol·licituds.
Transcorregut el termini fixat sense que s'hagi notificat resolució expressa, la sol·licitud d'atorgament de l'ajut s'entén desestimada.
Causes de modificació de la resolució
Per part de l'òrgan concedent, és causa de modificació de les resolucions de concessió la possibilitat de reducció parcial o total de la subvenció com a conseqüència de les restriccions que es puguin derivar del compliment dels objectius d'estabilitat pressupostària i sostenibilitat financera.
Contra la resolució de concessió o denegació de l'ajut, que no exhaureix la via administrativa, es pot interposar un recurs d'alçada en el termini d'un mes davant de la persona titular de la Subdirecció de la Secretaria de Família o de la persona titular de la Secretaria de Família, que és l'òrgan competent per resoldre, en els termes que estableixen els articles 114 i següents de la Llei 30/1992, de règim jurídic de les administracions públiques i del procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Les sol·licituds de la convocatòria que regula l'Ordre BSF/62/2014, de 7 de març, per la qual s'aproven les bases per a la concessió de l'ajut econòmic per a famílies en què hagi tingut lloc un naixement, adopció, tutela o acolliment sotmès al nivell d'ingressos de la unitat familiar, pendents de resoldre i que compleixin els requisits de la convocatòria, s'han d'abonar a càrrec de la partida pressupostària d'aquesta convocatòria d'acord amb els imports de l'exercici en el qual es van presentar.
Es deroga l'Ordre BSF/62/2014, de 7 de març, per la qual s'aproven les bases per a la concessió de l'ajut econòmic per a famílies en què hagi tingut lloc un naixement, adopció, tutela o acolliment sotmès al nivell d'ingressos de la unitat familiar, i s'obre la convocatòria per al període comprès entre l'1 de gener i el 31 d'agost de 2014.
–1 Es faculta la persona titular de la Secretaria de Família a adoptar les mesures necessàries per a l'aplicació d'aquesta disposició.
–2 Aquesta Ordre entra en vigor l'endemà de la seva publicació al DOGC.
Contra l'acte de convocatòria, que exhaureix la via administrativa, i les bases reguladores, les persones interessades poden interposar recurs contenciós administratiu, d'acord amb l'article 10.1.b) de la Llei 29/1998, de 13 de juliol, reguladora de la jurisdicció contenciosa administrativa, davant el Tribunal Superior de Justícia de Catalunya, en el termini de dos mesos a comptar de l'endemà de la data de publicació en el DOGC.
Amb caràcter previ, contra l'acte de convocatòria, les persones interessades poden interposar recurs de reposició, d'acord amb l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, davant de la persona titular del Departament de Benestar Social i Família, en el termini d'un mes a comptar de l'endemà de la publicació en el DOGC.
Barcelona, 15 de desembre de 2014
Bases per a la concessió de l'ajut econòmic per a les famílies en què hagi tingut lloc un naixement, adopció, tutela o acolliment sotmès al nivell d'ingressos de la unitat familiar
L'objecte d'aquestes bases és atorgar l'ajut econòmic pel naixement, adopció, tutela o acolliment a famílies que no superin un determinat nivell d'ingressos, per tal de donar suport econòmic a les famílies amb infants nouvinguts per raó de l'atenció que aquestes hi dediquen i per tal de prevenir situacions de vulnerabilitat.
2.1 Són beneficiàries d'aquests ajuts les famílies que tinguin un o més infants nascuts, adoptats, tutelats o acollits a partir de l'1 de setembre de 2014 i fins al 31 de desembre de 2014 (ambdues dates incloses), sempre que les unitats familiars no superin uns ingressos límit.
Aquests ingressos límit, corresponents a l'exercici fiscal de l'any 2012, s'han de determinar multiplicant 14.000 euros pel coeficient que pertoqui en funció del nombre de persones que integren la unitat familiar, d'acord amb el que estableix la base 8 de l'annex d'aquesta Ordre.
2.2 Són beneficiàries d'aquests ajuts les famílies que tinguin un o més infants nascuts, adoptats, tutelats o acollits a partir de l'1 de gener de 2015 i fins al 30 de juny de 2015 (ambdues dates incloses), sempre que les unitats familiars no superin uns ingressos límit.
Aquests ingressos límit, corresponents a l'exercici fiscal de l'any 2013, s'han de determinar multiplicant 16.000 euros pel coeficient que pertoqui en funció del nombre de persones que integren la unitat familiar, d'acord amb el que estableix la base 8 de l'annex d'aquesta Ordre.
En els supòsits d'adopció, tutela o acolliment, es té en compte la data de l'acta notarial, la sentència o la resolució administrativa de l'adopció, la tutela o l'acolliment.
3.1 S'entén per família nombrosa la que té reconeguda aquesta condició d'acord amb la legislació específica d'aplicació.
Perquè la unitat familiar es valori com a família nombrosa, s'ha de disposar del títol corresponent vigent en el moment de presentar la sol·licitud.
3.2 S'entén per família monoparental la que té reconeguda aquesta condició d'acord amb la legislació específica d'aplicació.
Perquè la unitat familiar es valori com a família monoparental, s'ha de disposar del títol corresponent vigent en el moment de presentar la sol·licitud.
Una adopció precedida d'un acolliment que hagi donat lloc a ser persona beneficiària d'aquest ajut no pot donar lloc a rebre'l novament.
3.4 En els casos d'infants acollits fora del territori de Catalunya, la figura de l'acolliment permanent s'equipara amb la figura de l'acolliment preadoptiu.
L'ajut econòmic per naixement, adopció, tutela o acolliment sotmès al nivell d'ingressos de la unitat familiar que preveu aquesta Ordre és compatible amb qualsevol altre ajut familiar que atorguin les administracions públiques.
En tot cas, les famílies que sol·licitin l'ajut econòmic han de complir els requisits següents:
a) Una de les persones progenitores o assimilades sol·licitants, com a mínim, ha de ser resident legal a Catalunya, i ho ha d'haver estat durant cinc anys, dos dels quals han de ser immediatament anteriors a la data de presentació de la sol·licitud.
Aquest requisit no és necessari per a les persones retornades que compleixin les condicions que estableix l'article 6 de la Llei 25/2002, de 25 de novembre, de mesures de suport al retorn dels catalans emigrats.
La residència a Catalunya cal que sigui de manera efectiva i ininterrompuda.
La residència no es considera interrompuda per absències inferiors a 90 dies durant els dos anys immediatament anteriors a la presentació de la sol·licitud.
b) Hi ha d'haver convivència dels membres de la unitat familiar.
Queden exempts d'aquest requisit els supòsits de ruptura de la convivència produïts per situacions de violència masclista acreditada suficientment amb els mitjans de prova que preveu la normativa vigent.
c) No s'han de superar uns ingressos límit d'acord amb el que estableix la base 2 d'aquesta Ordre.
d) La persona o persones que sol·liciten l'ajut han d'exercir la guarda i custòdia de tots els infants que consten a la sol·licitud.
En el supòsit de guarda compartida, qualsevol de les dues persones progenitores pot presentar la sol·licitud d'ajut.
En qualsevol cas, cada infant dóna dret a un únic ajut econòmic, que es resol per ordre de presentació.
e) Els infants no han de superar els 12 anys d'edat per als supòsits d'adopció, tutela o acolliment.
f) En cas de tutela i acolliment, les persones sol·licitants han de ser persones físiques.
6.1 El formulari de sol·licitud per concórrer a l'ajut econòmic s'ha de presentar mitjançant els impresos normalitzats que es faciliten a les dependències del Departament de Benestar Social i Família, a les oficines de Benestar Social i Família, al web del Departament esmentat ( benestar.gencat.cat/ca/integraciodepartamentaltramit/tramits/formularis_i_documentacio/ ) i a l'Oficina Virtual de Tràmits ( www.gencat.cat/ovt ).
6.2 El formulari de sol·licitud, degudament emplenat i signat, com a mínim, per una de les persones sol·licitants, s'ha acompanyar amb els documents que es detallen més endavant.
D'acord amb la disposició addicional setena de la Llei 2/2014, del 27 de gener, de mesures fiscals, administratives, financeres i del sector públic, el departament competent en matèria de serveis socials està habilitat per poder comprovar, d'ofici i sense el consentiment previ de les persones interessades, les dades personals declarades pels sol·licitants de les prestacions que regulen la Llei 12/2007, d'11 d'octubre, de serveis socials, i el Decret que aprova la Cartera de serveis socials i, si escau, les dades identificadores, la residència, el parentiu, la situació de discapacitat o dependència, el patrimoni i els ingressos dels membres de la unitat familiar, amb la finalitat de comprovar si es compleixen en tot moment les condicions necessàries per a la percepció de les prestacions i en la quantia reconeguda legalment.
Documentació que cal adjuntar al formulari de sol·licitud:
a) Original i fotocòpia o fotocòpia compulsada dels NIE de les persones sol·licitants, si escau.
b) Original i fotocòpia o fotocòpia compulsada del llibre de família complet.
c) Original i fotocòpia o fotocòpia compulsada del certificat de residència legal d'una de les persones sol·licitants, si es tracta de persones estrangeres no comunitàries.
Cal que aquest certificat acrediti la residència legal durant cinc anys d'una de les persones sol·licitants.
El formulari de sol·licitud del certificat de residència legal es tramita a les dependències de la Direcció General de Policia i de la Guàrdia Civil, a l'oficina d'estrangeria o a les comissaries de la Policia Nacional.
d) Original i fotocòpia o fotocòpia compulsada del/s certificat/s de residència del/s període/s anterior/s al 2006 que siguin necessaris per acreditar el total de cinc anys d'empadronament a Catalunya.
D'acord amb l'habilitació legal que estableix la disposició addicional setena de la Llei 2/2014, no cal aportar el document identificador (DNI o NIF) de les persones sol·licitants, ni el certificat de convivència, ni l'històric del volant d'empadronament del/s període/s posterior/s al mes de juny de 2006, ni tampoc la declaració de renda corresponent.
6.3 Declaracions responsables que s'han de fer mitjançant el formulari de sol·licitud.
S'entén per declaració responsable el document subscrit per la persona interessada en què declara, sota la seva responsabilitat, que compleix els requisits que estableix aquesta convocatòria per accedir a l'ajut sol·licitat, que disposa de la documentació acreditativa corresponent i que es compromet a mantenir-ne el compliment durant la seva vigència.
La presentació de la declaració responsable faculta el Departament per verificar la conformitat de les dades que contenen sempre que sigui possible, o bé per efectuar el requeriment de documentació quan sigui necessari.
El formulari de sol·licitud conté les declaracions responsables següents conforme:
a) És titular del títol de família nombrosa expedit fora de Catalunya, si escau.
b) Algun dels membres de la unitat familiar té un grau de discapacitat igual o superior al 33%, si escau.
c) La persona sol·licitant disposa de la guarda i custòdia dels infants en cas de separació, divorci o nul·litat matrimonial.
d) Disposa de la sentència o acta notarial d'adopció o tutela o bé la resolució administrativa d'acolliment constituït fora de Catalunya, si escau.
e) La persona o persones sol·licitants tenen reconeguda la condició de persona catalana retornada segons el que estableix la normativa vigent, si escau.
f) Les dades consignades a la sol·licitud són certes, així com la documentació que s'hi adjunta, que compleix les condicions requerides per accedir a l'objecte d'aquesta sol·licitud i que la persona sol·licitant està assabentada de l'obligació de comunicar al Departament de Benestar Social i Família qualsevol variació que es pogués produir en endavant.
g) La documentació presentada electrònicament, si escau, és còpia autèntica de la documentació original.
El formulari de sol·licitud també ha de contenir la declaració conforme s'ha informat la resta dels membres de la seva unitat familiar que el departament competent en matèria de serveis socials pot comprovar d'ofici i sense consentiment previ les dades identificatives, de residència, parentiu, situació discapacitat o dependència, patrimoni i ingressos, atesa l'habilitació legal que estableix la Llei 2/2014, del 27 de gener, de mesures fiscals, administratives, financeres i del sector públic.
6.4 El formulari de sol·licitud, juntament amb la documentació corresponent, s'ha de presentar al Registre del Departament de Benestar Social i Família o bé a les oficines de Benestar Social i Família, l'adreça dels quals es pot consultar a la pàgina web http://benestar.gencat.cat/ca/el_departament/adreces_i_telefons/, sens perjudici del que estableix l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini màxim que assenyala aquesta Ordre.
Així mateix, les sol·licituds també es poden presentar electrònicament mitjançant el lloc web de l'Oficina Virtual de Tràmits www.gencat.cat/ovt.
En el moment de presentar la sol·licitud electrònicament, cal signar-la amb certificat digital personal.
En el cas que la sol·licitud es faci per mitjans electrònics, es pot fer un seguiment del seu l'estat des de l'apartat "La meva carpeta" de la pestanya "Serveis de l'Oficina" del portal de l'Oficina Virtual de Tràmits.
6.5 Si es presenta la sol·licitud amb defectes, inexactituds o s'omet algun dels documents que assenyalen les bases generals, l'òrgan competent requerirà les persones sol·licitants perquè en el termini de deu dies hàbils facin les esmenes oportunes en els termes que preveu l'article 71 de la Llei 30/1992, de 26 de novembre, amb la indicació que, passat aquest termini sense esmena, es considera que ha desistit de la seva sol·licitud.
6.6 Quan l'òrgan competent per a la tramitació de l'ajut no pugui fer les comprovacions adients per als tràmits administratius establerts, pot requerir la presentació de la documentació que acrediti la realitat de les dades contingudes en les declaracions responsables adjuntes a la sol·licitud de l'ajut.
–7 Obligacions de les persones sol·licitants
7.1 Facilitar tota la informació que l'òrgan gestor, la Intervenció General de la Generalitat, la Sindicatura de Comptes o altres òrgans competents, d'acord amb la normativa vigent, els requereixi.
7.2 La modificació de les dades bancàries o el canvi de domicili de la persona sol·licitant s'ha de comunicar al Departament de Benestar Social i Família mitjançant el model de sol·licitud corresponent ( benestar.gencat.cat/ca/integraciodepartamentaltramit/tramits/formularis_i_documentacio/ ).
–8 Determinació del nivell d'ingressos
8.1 Els ingressos límit de la unitat familiar establerts per accedir a l'ajut econòmic que preveu aquesta Ordre es determinen en relació amb les parts general i especial de la base imposable de l'impost de la renda de les persones físiques (IRPF).
Per a les famílies que tinguin infants nascuts, adoptats, tutelats o acollits a partir de l'1 de setembre de 2014 i fins al 31 de desembre de 2014 (ambdues dates incloses), es té en compte l'exercici fiscal corresponent a l'any 2012.
Per a les famílies que tinguin infants nascuts, adoptats, tutelats o acollits a partir de l'1 de gener de 2015 i fins al 30 de juny de 2015 (ambdues dates incloses), es té en compte l'exercici fiscal corresponent a l'any 2013.
8.2 A l'efecte de determinar els ingressos de la unitat familiar, es consideren membres de la unitat familiar els progenitors, o qualsevol d'ells en cas de família monoparental, i els infants, sempre que hi convisquin.
També es consideren membres de la unitat familiar el cònjuge i la cònjuge o la persona que convisqui amb un vincle afectiu anàleg amb la persona progenitora dels infants, i els infants no comuns sempre que hi convisquin.
En el supòsit de dones que pateixen violència masclista o que superen una situació de violència masclista i que compleixen els requisits exigits en aquesta Ordre, es tenen en compte exclusivament els ingressos i les rendes individuals de cada dona i no es computen en aquests casos les rendes o els ingressos d'altres membres de la unitat familiar que hi conviuen.
8.3 Els ingressos límit de la unitat familiar establerts per accedir a l'ajut econòmic que preveu aquesta Ordre es determinen per a les famílies que tinguin infants nascuts, adoptats, tutelats o acollits a partir de l'1 de setembre de 2014 i fins al 31 de desembre de 2014 (ambdues dates incloses) multiplicant 14.000 euros pel coeficient que pertoqui en funció del nombre de persones que la integren.
Per a les famílies que tinguin infants nascuts, adoptats, tutelats o acollits a partir de l'1 de gener de 2015 i fins al 30 de juny de 2015 (ambdues dates incloses), es determinen multiplicant 16.000 euros pel coeficient que pertoqui en funció del nombre de persones que integren la unitat familiar.
Els coeficients són els següents:
Per cada membre de més s'augmenta el coeficient en 0,30.
En cas que un membre de la unitat familiar tingui el reconeixement legal de persona amb un grau de discapacitat igual o superior al 33%, s'aplica el coeficient corresponent a un membre més.
En cas de família monoparental, s'aplica el coeficient corresponent a un membre més i, en qualsevol cas, es considera un mínim de 4.
9.1 La quantia de l'ajut és de 650 euros per naixement, adopció, tutela o acolliment.
Per a les famílies que tinguin reconegut el títol de família nombrosa o monoparental vigent en el moment de presentar la sol·licitud, l'import és de 750 euros.
9.2 L'abonament es fa en un sol pagament a partir de la resolució d'atorgament de l'ajut.
L'ajut econòmic per naixement, adopció, tutela o acolliment sotmès al nivell d'ingressos de la unitat familiar queda subjecte al règim jurídic de les subvencions que preveu la Llei 38/2003, de 17 de novembre, general de subvencions; el seu Reglament de desplegament, aprovat mitjançant el Reial decret 887/2006, de 21 de juliol, en el que es considera bàsic, i el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
L'ajut econòmic per naixement, adopció, tutela o acolliment sotmès al nivell d'ingressos de la unitat familiar resta exempt de l'impost sobre la renda de les persones físiques (IRPF), d'acord amb els articles 7.h) i 7.z) de la Llei 35/2006, de 28 de novembre, de l'impost sobre la renda de les persones físiques.
En cas d'alteració de les condicions que donen lloc a l'obtenció d'aquest ajut, l'òrgan concedent pot modificar la resolució de concessió.
13.1 L'òrgan gestor pot verificar en qualsevol moment la veracitat de les dades facilitades per obtenir l'ajut econòmic que regula aquesta Ordre.
13.2 En cas d'incompliment de l'obligació que detalla la base 7.1 o falsedat en les dades o documents facilitats, l'òrgan concedent pot iniciar un procediment de reintegrament de l'ajut econòmic concedit i abonat indegudament, d'acord amb el procediment que estableix l'article 100 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre.
–14 Tractament de les dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal, les dades de caràcter personal de les persones sol·licitants s'han de tractar amb la finalitat de gestionar i tramitar aquesta convocatòria i tenint en compte els principis de seguretat i confidencialitat que estableix la normativa sobre protecció de dades.